5.1. Når Skyldner har indbetalt det fulde opkrævede beløb til Tilgodehavendes klientkonto, afsluttes sagen over for Skyldner. Kunden modtager herefter en faktura, jf. pkt. 7.3., indeholdende en udbetalingsnota, og Tilgodehavende udbetaler beløbet opgjort efter pkt. 7.2. til Kundens konto. 5.2. Tilgodehavende er berettiget til at afslutte en sag, hvor Tilgodehavende vurdere det ikke er realistisk at kravet inddrives udenretligt. Tilgodehavende kan vælge at tilbyde Kunden, at sagen overgår til retslig behandling (tillægskøb) eller at sagen overgår til overvågning (tillægskøb). 5.3. Såfremt Kunden ikke vælger at foretage et tillægskøb med retslig behandling, har Tilgodehavende ret til lade sagen overgå til retslig behandling. Dette for at Tilgodehavende sikres de bedste muligheder for at opnå honoraret. Tilgodehavende er i så fald forpligtet til at udrede retsafgiften. 5.4. Kunden kan kun vælge at afslutte en sag mod betaling af det beløb, som Tilgodehavende ville kunne have opnået ved succesfuld inddrivelse. 5.5. Såfremt en sag afsluttes som følge af Kundens misligholdelse af nærværende vilkår, er Kunden forpligtet til at betale det beløb, som Tilgodehavende ville kunne have opnået ved succesfuld inddrivelse.